પ્લાન મુજબ બુધવારે સવારે ૧૦ વાગ્યાના સુમારે કંકુબહેન પુત્રી સોનલને સમજાવીને ઉમંગ ઠક્કરના ઘરે લઇને ગયા હતા. પુત્રી કંઇ સમજે તે પહેલા બારણું બંધ કરીને કંકુબહેને પુત્રીને પકડી રાખી હતીઅને પ્રેમી ઉમંગે નિર્દયતા પૂર્વક સોનલ પેટના ભાગે છરીના પાંચ ઘા મારતા આંતરડા બહાર આવી ગયા હતા. આ ઉપરાંત છરીના આકરા પ્રહારથી યુવતીનું ગળુ છ ઇંચ જેટલુ કપાઇ જતા સોનલ ત્યાં જ ઢળી પડી હતી. હત્યા બાદ ગભરાયેલો ઉમંગ લાશને ઘરમાં જ છોડીને ઘરેથી ભાગી નીકળ્યો હતો જ્યારે યુવતીની માતા કંઇજ ન બન્યું હોય તેમ ચુપચાપ પોતાના ઘરે પહોંચી ગઇ હતી. સાંજના સુમારે વેપારી લલીતભાઇએ યુવતીની લાશ જોતા જ પોલીસને જાણ કરી હતી.